Valby den 29. januar 2024

|  |
| --- |
| **Indbydelse til holdturnering 2024****for 3- og 6-mandshold** |

Firmaidræt StorKøbenhavn har herved fornøjelsen af at indbyde alle vore klubber til at deltage i Petanque-holdturneringen for 2024, der afvikles efter Dansk Firmaidræts petanqueregler.

Holdturneringen udskrives i 2 rækker:

**Rækken for 3-mandshold** (3 spillere, som spiller 2 kampe pr. holdkamp).

I en holdkamp spilles 1 single, 1 double og 1 triple.

Igen i år bliver 3-mandsrækken afviklet i 2 rækker, en 1. og 2. division. Det er ikke muligt at tilmelde sig i en bestemt division. Ved inddeling af holdene i de to divisioner, bliver der taget udgangspunkt i den samlede stilling for holdturneringen 2023. Antal tilmeldte hold er afgørende for, om rækerne afvikles som enkelt- eller dobbeltturnering eller kombination heraf.

**Rækken for 6-mandshold** (6 spillere, som spiller 2 kampe pr. holdkamp).

I en holdkamp spilles 3 doubler og 2 tripler.

Antal tilmeldte hold er afgørende for, om turneringen afvikles som enkelt- eller dobbeltturnering eller kombination heraf.

**Fælles for begge rækker**

En klub, der deltager med flere hold i samme række, skal være opmærksom på bestemmelserne i petanqueafdelingens reglement § 3.4 og § 4.1.

Alle kampe spilles på hverdagsaftener kl. 17.30 i uge 14-26 (før sommerferien) og i uge 32-38 (efter sommerferien). Sidste spillerunde afvikles mandag den 16. september 2023, hvor alle hold spiller samme dag.

Alle kampe spilles på:

* Banerne i Rødovre, hvor vi spiller mandag og onsdag
* Banerne i Valby idrætspark, hvor vi spiller tirsdag og torsdag
* Eller på klubbernes egne baner, hvor vi spiller mandag til torsdag.

Det er ikke muligt at ønske spillefridage. I stedet opfordrer vi klubberne til selv at aftale kampflytning, hvis en klub har vanskeligt ved at stille hold på den programsatte dag.

**Pris og tilmelding**

Alle klubber/spillere kan deltage, da vi hverken stiller krav om licens eller nummererede kugler for at deltage. Pris for deltagelse i holdturneringen er **600 kr.** pr. hold i 3-mandsrækken og **1.000 kr.** pr. hold i 6-mandsrækken.

Samlet tilmelding til og betaling for holdturneringen sker via Firmaidræt StorKøbenhavns hjemmeside senest **torsdag den 29. februar 2024.**

Turneringsprogrammet bliver fremsendt til alle klubber senest 14 dage før turneringsstart som pdf-fil, ligesom turneringsprogrammet er tilgængeligt på Firmaidræt StorKøbenhavns hjemmeside.

Hvis I ønsker yderligere oplysninger om holdturneringen eller øvrige petanque- arrangementer, er I meget velkomne til at kontakte Petanqueudvalgets medlemmer.

Venlig hilsen

**Petanqueudvalget**